ਇਬਨ ਅਲ-ਅਰਬੀ
ਸ਼ੇਖ਼ ਅਕਬਰ ਮੋਹੀ ਉੱਦ ਦੀਨ ਮੁਹੰਮਦ ਇਬਨ ਅਲ ਅਰਬੀ ਅਲਹਾਤਮੀ ਅਲਤਾਈ ਅਲ-ਅਨਦਾਲੂਸੀ ਜਾਂ ਅਲ-ਅਰਬੀ (Arabic: ابن عربي) (ਜਨਮ 28 ਜੁਲਾਈ 1165 – ਮੌਤ 10 ਨਵੰਬਰ 1240)ਇਸਲਾਮ ਦੀ ਦੁਨੀਆ ਦੇ ਮੁਮਤਾਜ਼ ਸੂਫ਼ੀ, ਆਰਿਫ਼, ਖੋਜੀ, ਦਾਰਸ਼ਨਿਕ ਅਤੇ ਵਿਗਿਆਨ ਦੇ ਬੇਕਿਨਾਰ ਸਮੁੰਦਰ ਸਨ। ਇਸਲਾਮੀ ਤਸੱਵੁਫ਼ ਵਿੱਚ ਉਹਨਾਂ ਨੂੰ ਸ਼ੇਖ਼ ਅਕਬਰ ਦੇ ਨਾਮ ਨਾਲ ਯਾਦ ਕੀਤਾ ਜਾਂਦਾ ਹੈ ਅਤੇ ਤਮਾਮ ਸ਼ੇਖ਼ ਉਹਨਾਂ ਦੇ ਇਸ ਮੁਕਾਮ ਤੇ ਅਧਿਕਾਰ ਦੇ ਕਾਇਲ ਹਨ। ਆਮ ਖ਼ਿਆਲ ਹੈ ਕਿ ਇਸਲਾਮੀ ਤਸੱਵੁਫ਼ ਵਿੱਚ ਵਹਦਤ ਅਲ ਵਜੂਦ ਦਾ ਤਸੱਵਰ ਸਭ ਤੋਂ ਪਹਿਲਾਂ ਉਹਨਾਂ ਨੇ ਹੀ ਪੇਸ਼ ਕੀਤਾ। ਉਹਨਾਂ ਦਾ ਕਹਿਣਾ ਸੀ ਕਿ ਬਾਤਨੀ ਨੂਰ ਖ਼ੁਦ ਰਹਿਬਰੀ ਕਰਦਾ ਹੈ।